jkorsvik/nowiki_second_scrape_merged huggingface dataset:
Negerslaven

«Negerslaven» er en skillingsvise som har vært kjent i Norge siden ca. 1870. Opphavsmannen er ukjent, og det er ikke usannsynlig at den kommer fra Amerika, og er oversatt til norsk.


== Teksten ==
En negerslave hør nå her han hadde Jesus kjærog til sin Gud i himmelen han holdt seg stedse nær,han fattig var, men enda rik, en trell, men enda fri,thi den som Sønnen frigjort har, i sannhet er han fri.
Lik den som ekte perler fant vår neger var så gladdet såes best nåt han til Gud sin kjære fader ba,han kunne ikke bede lavt, nei høyt han ropte ut,men slavens eier tålte ei en sådan bønn til Gud.
Jeg får nok skaffe slaven bort, han sagde og så skjer,med første skip han sendtes fort langt hen til fremmed sted.Men der han kom til markedet og just bedrøvet satt,da kom en mann og sagde så: Si er du ikke glad
Akk nei jeg skal nu selges, thi jeg trosset Massas budhan syntes at jeg ba for høyt til herren kjær, min Gud.Og medens der han taltes ved kom slavens eier til,Hva klager I på denne mann, jeg gjerne spørre vil
Han har ei noen annen feil enn den han selv har sagt,han er en rask og flittig mann, men han meg hat har bragt.Han ropte høyt til bønn og det vil jeg ei høre mermen Herren Gud alt leder så det oss til gode skjer.
Jeg kjøper deg og dine med, nu hører du meg tilnå får du bede høyt og lavt så ofte som du vilså får du bede og for meg og for mitt hele husog slaven brøt i takk til Gud, det hørtes herlig ut.
Et år deretter kom den mann som solgte slaven bort,han ville kjøpe ham igjen han angret hva var gjort,thi fra den stund at denne mann kom fra mitt hus jeg harblott nød og idel motgang hatt i både stort og smått.
Og for hans bønner fant vi ei den ro vi hadde tenktvi syntes at han ba for oss skjønt han fra oss var sendt.Så vi en aften falt på kne for Jesus frelserenhan har oss hørt og nu jeg ber, gi meg min venn igjen.
Jeg selger ikke denne mann for noen pris som helstthi siden han kom i mitt hus så er jeg bleven frelst.Min hustru også er guds barn og nu vi takker Gudsom sendte oss en sådan mann med frelsens glade bud.
Alt dette hørte negeren på, og tenk hvor han ble gladhan på sin gamle eier så og tok til ordet da:Når jeg for nye Massa ber jeg ber for Jer også,at vi en gang i himmelen hos Jesus møtes må.


== Kilder ==
Viser på vandring, Per Johan Skjærstad, Aschehoug 1978
Brynild Gruppen

Brynild Gruppen AS er en av de større norske familieeide merkevareleverandører innen næringsmidler, med røtter tilbake til 1895. Selskapet markedsfører merkevarene Minde Sjokolade, Den Lille Nøttefabrikken, Dent, Michal's Farm og Brynild. I 2021 endret gruppen navn til Brynild AS. 
Brynild AS har 200 ansatte og har en årlig omsetning på ca. 750 millioner kroner. Hovedkontoret ligger i Fredrikstad.


== Eksterne lenker ==
Brynilds nettsider
Vladimir Vukicevic

Vladimir Vukicevic (født 6. mai 1991) er en norsk hekkeløper. Han spesialiserer seg på 110 meter hekk, og innehar den norske rekorden på 13,42 sek, satt i Sveits i 2021. Han innehar også den norske juniorrekorden. Vladimir er sønn til friidrettstrener Petar Vukičević og yngre bror av Christina Vukicevic, som også konkurrerte i hekkeløp.


== Karriere ==


=== Før 2012 ===
Han deltok i junior-VM i 2008, men ble slått ut i sitt innledende heat, med tiden 14,59 og 8.-plass.I NM i friidrett 2009 vant han sitt første NM-gull. Han løp på 14,36, og slo Hans Olav Uldal med nøyaktig 0,5 sekunder.
I juli 2010 deltok han i Junior-VM i Moncton i Canada. Her ble det sølv, 7 hundredeler bak franskmannen Pascal Martinot-Lagarde. Tiden ble 13,59, selv med 2,4 m/s motvind. 10. august deltok han i Folksam Grand Prix i Göteborg, der slettet han den 19 år gamle norske juniorrekorden på 110 meter hekk, som Gaute Melby Gundersen satte i 1991. Den nye juniorrekorden ble på 14,03.Ved NM i friidrett 2010 i Sandnes forsvarte han NM-gullet sitt på 110 meter hekk. Han løp på 14,20, nesten et halvt sekund foran Eivind Johan Stavang som fikk sølv.Han deltok på 110 meter hekk ved U23-EM i friidrett 2011, der han løp på ny personlig rekord i semifinalen, med 13,89, og kom på syvendeplass i finalen. I august ble han også norgesmester på 110 meter hekk, med tiden 14,23.


=== 2012 ===
I EM i friidrett 2012 i Helsingfors løp han på 13,65 i kvalifiseringen, 0,12 sekunder bedre enn sin forrige personlig rekord, og gikk med det til semifinalen.Den 27. juli 2012 satte han ny norsk rekord på 110 meter hekk, i et stevne i Weinheim i Tyskland. Han løp da på 13,55, og slo Gaute Melby Gundersens rekord på 13,62 fra 1997.


=== 2013 ===
I slutten av januar satte han ny personlig rekord på 60 meter hekk ved et internasjonalt stevne i Wien, med tiden 7,72.Han forbedret den norske rekorden på 60 meter hekk under semifinalen i EM i friidrett innendørs 2013 til 7,69 sek. Ved U23-EM i friidrett 2013 kom han på fjerdeplass, med tiden 13,74.


=== 2014 ===
Foran 2014-sesongen endret Vukicevic startteknikken sin, og endret fra 8 til 7 steg før første hekk, for å unngå «tripping».


=== 2015–2020 ===
I september 2015 satte Vukicevic norsk bestenotering innendørs med 13,73 under et stevne i Warszawa. Under EM 2016 i Amsterdam satte Vukicevic norsk rekord med 13,54 i semifinalen. Dette holdt til 14.-plass. Den 19. august 2020 forbedret Vukicevic sin norske rekord på 110 meter hekk med ett sekund da han løp på 13,53 i Székesfehérvár i Ungarn.


== Referanser ==


== Eksterne lenker ==
(en) Vladimir Vukicevic – World Athletics 
(en) Vladimir Vukicevic – Diamond League
Gode gamle viser frem fra glemselen

Gode gamle viser frem fra glemselen er den tredje visesamlingen til Per Johan Skjærstad, mannen bak plateserien Frem fra Glemselen. Tidligere har han gitt ut Frem fra glemselen - Kjente viser fra en svunnen tid og Viser på vandring, basert på TV-programmet ved samme navn. Denne boken kom ut på Gyldendal i 1982, og inneholdt 85 gamle viser, de fleste ennå ikke innspilt på plate i 1982. Det var da kommet ut 11 «Frem fra glemselen»-plater.
Fordordet i boka er skrevet av Kurt Bakkemoen, musikkjournalist i VG, og han forteller litt om Skjærstad, om plateseriens salgstall og litt om skillingsviser. Også Georg Keller skriver en omtale av boken, og plateserien, og berømmer Skjærstad for hans arbeide.


== Visene i boka ==
«Sigøynergutten»
«En engelsk soldats sang»
«Ungguttens farvel»
«Den første kjærlighet»
«En underlig hendelse»
«Bestemors stue»
«Lille Gudrun»
«Den fromme fru Signe»
«Gjengangeren»
«Ulykken i Loen»
«Nils og Mette»
«Ingen bok er meg så kjær»
«Den forsmådde mø»
«Til fengslet jeg vandrer»
«Brennevinet»
«Spåvise»
«Den bakvendte visa»
«På Syversletta»
«Det er den største dårlighet»
«Min sang»
«Jeg går i skyggen»
«Elfridas forlis»
«Det vokste en lilje ved grantreets fot»
«Gale-Truls»
«Mustalainen»
«Ved moderens båre»
«Sladderkjerring-visa»
«Avskjedssang»
«Geifersjøen»
«Den gamle sigøyner»
«Den kalde vinternatt»
«Hvem er din venn»
«En hustrus klagesang»
«Ingvald og Lina»
«Fangen på Akershus»
«Farvel til Norge»
«Maren i Myra»
«Amanda og Herman»
«Solør-visa»
«Den fremmede fuglen»
«Norges forlis»
«O hjelp meg Madonna»
«Tullingen»
«Sørgelig sjømannsvise»
«Kom lytt til din moders formaning»
«Anna og Ingolf»
«Cecilia og rallaren»
«Klagesang ved graven»
«Jeg går i tusen tanker»
«En fattig liten dreng»
«Gatepikens klagesang»
«Jesus er min og jeg er hans»
«Tafjordulykken»
«Blant de svarta høga fjellan»
«Jeg har hørt om en stad»
«Jeg er så liten o Gud i det høye»
«Burobengvisa»
«Vingromvisa»
«Grensevakten 1905»
«Sommersol til siste stund»
«Tom Dooley»
«Det vinker til meg i denne kveld»
«Klippe du som brast for meg»
«Syng igjen den kjære sangen»
«Ned i dalen»
«Tatergutten (sang)»
«Mitt hjem og min moder»
«Kan du glemme gamle Norge»
«Kjære Norge»
«Fjellviddens offer»
«Jeg er en fattiggutt fra Vika»  «Gipsgutten»
«Betlerstien»
«Til min brud»
«Den forlatte pike synger»
«Vandringsmannen (vise)»
«Minnesang om polfareren Oskar Omdal»
«Børtnekrigen 1728»
«Ekteskapet»
«Ulykken i Brummundelven»
«Den første sorg»
«Husmannsvisa»
«Geiser og Thingvalla»
«Trikkevisa»
«En sang»
«Min skjebne»


== Eksterne lenker ==
Gode gamle viser frem fra glemselen. Oslo: Gyldendal. 1982. ISBN 8205140693.
En engelsk soldats sang

«En engelsk soldats sang» er en skillingsvise som har gått i glemmeboken i Norge, forteller Per Johan Skjærstad i boken Gode gamle viser frem fra glemselen. Opphavet til sangen er ukjent.


== Teksten ==
Blue Bell, nu dagen rinner, du må ei gråte merkjære mitt hjerte bløder, farvel min hjertens kjær.Hør hvor signalet lyder, kaller hver tapper heltla ikke tåren flyte, jeg drage må i felt. REF: Farvel, min Blue Bell, leve så vel du mået siste blikk i dine øyne de blå.I kuleregnet ved vakilds skjærjeg drømmer kun om deg min hjertenskjær.
Blue Bell, de vender hjemad, atter til kjæresten sin,også ditt hjerte lenges, lengter nu efter din.Sorgfullt de deg forteller, hvordan han stred og falt,han tenkte ei på heder, kun på deg overalt.


== Eksterne lenker ==
Gode gamle viser frem fra glemselen. Oslo: Gyldendal. 1982. ISBN 8205140693.
Ungguttens farvel

«Ungguttens farvel» er en gammel sjømannsvise av ukjent opphav, forteller Per Johan Skjærstad i boken Gode gamle viser frem fra glemselen, utgitt på Gyldendal i 1982. Skjærstad forteller videre at disse gamle sjømannsvisene ofte hadde temaet som i denne: En gutt som reiser fra sine kjære, på grunn av sveken kjærlighet til jenta han elsket.


== Teksten ==
O farvel Norges daler li og fjell, jeg tager avskjed og byder mitt farvel,vil drage bort fra det sted hvor jeg er født, og på sjøen jeg fortjene vil mitt brød.
O farvel da min moder så kjær, ingen sorg mer i hjertet for meg bær.Kjære fader kast kvalene på dør, og tårene fra kinnet borttør.
O farvel du min utro venn må herren skjenke deg en bedre venn igjen.En som ditt hjerte er verdig til at få jeg skal aldri mer i veien for deg gå.
Jeg vil dø på det brusende hav, der hvor ingen skal finne min grav,nei ingen gravsten på hvilested stå, det skal ei prydes med blomstene de små.


== Eksterne lenker ==
Gode gamle viser frem fra glemselen. Oslo: Gyldendal. 1982. ISBN 8205140693.
Christiania bad

Artikkelen er om Christiania bad (1883–1929). Se annet sted for Christiania bad og vaskeanstalt, forløperen til Torggata Bad.
Christiania bad (etablert 1883, nedlagt 1928) var et privat bad i Kristiania, på hjørnet av Munkedamsveien (Oslo) og Ringsgangen 3 i Vika (Oslo). Der var karbad, romersk bad, medisinske bad og badstubad.  Det ble bygd på initiativ i 1881 fra dr. Ingebrigt Christian Holm som var første direktør 1883-95.  Arkitektene var Holm Munthe og Henrik Nissen.  Blant massører og bademestre nevnes Henrik Gulbrandsen som virket fra starten i 1883 til sin bortgang i 1919, samt Emil Olsen og hr. Sørensen. Et karbad i åpningen kostet 75 øre mot 10 øre ved Torggata Bad og Folkebadet.   Det var her Per Sivle endte sitt liv i 1904. Antall bad i 1914 var 62 635, som var 2 293 mer enn i 1913, mens økningen fra 1912 til 1913 var 1 480. Bygningen ble auksjonert for 760 kroner i 1931 og revet. Tomten ga med «Bestefarstomten» plass til Oslo konserthus.


== Referanser ==
Den første kjærlighet

«Den første kjærlighet» kom i skillingstrykk i 1902, og ble trykket i Kristiania. På skillingstrykket står: Forfatter ukjent.


== Tekst ==
Hør på meg o kjære pike med det gullgule hår, si meg hvorfor du så tankefull står.Kjenner du Amor den vennlige gud, fatter ditt hjerte hans tryllende bud.
Nyss jeg i kirken sto smykket lik brud vendte mitt hjerte mot himmelens Gudmoder hun kalte meg ennu sitt barn Amor meg for et lettsindighets skarn.
Når jeg inntreder i kommende vår fyller jeg nettopp mitt syttende årpike vil du være kjæresten min da vil jeg glad blive elskeren din.
Vi flytter ut til den grønnkledte skov synger med fuglen til elskovens lovbygger en hytte av grener og mos som skal beskytte vår elskov og oss.
Bliver vi sultne så spiser vi bær o vi skal leve så lykkelig derhoppe og danse og springe omkring kysses og klappes og danse i ring.
O når jeg tenker den salige stund da skal jeg kysse den deilige munno la meg ikke fortvilet bort gå kunne jeg blott dine blikke forstå.


== Kilder ==
«Gode gamle viser frem fra glemselen», Per Johan Skjærstad, Gyldendal 1982
José Luis Blanco

José Luis Blanco (født 3. juni 1975 i Lloret de Mar) er en spansk mellomdistanseløper. Han konkurrerer hovedsakelig på 3000 meter hinderløp. 


== Karriere ==
Blanco drev tidligere mest med terrengløp, og han deltok i alle VM fra 2001 til 2009. Han har deltatt i de fire siste friidretts-VM, med sjetteplass fra 2007 i Osaka og syvendeplass fra 2009 i Berlin som beste resultater. Da han deltok i OL i 2008 ble det 12.-plass.
I EM-sammenheng har han to medaljer; han fikk sølv under EM i friidrett 2006 i Stockholm, og bronse under EM i friidrett 2010 i Barcelona. 


== Referanser ==


== Eksterne lenker ==
(en) José Luis Blanco – Olympedia 
(en) José Luis Blanco – Sports-Reference (OL-resultater – arkivert) 
(en) José Luis Blanco – World Athletics
På Youngtorgets basar

«På Youngtorgets basar» er en revyvise med tittelen Svart og hvitt skrevet av Karen Sofie Hanssen, bedre kjent under kunstnernavnet «Nicolette». Visa ble framført av Jens Hetland på Chat Noir høsten 1913. Melodien er hentet fra Hans Wiers-Jenssens «På Fjeldveien, En bergensk kjærlighedssang», som igjen er en litt omarbeidet versjon av melodien til «Naar mit Øje er lukt» av den danske dikteren Hans Peter Holst.


== Teksten ==
Ned ved Youngstorgets basar bodde der et ektepar,og flinke og bra og skikkelig man må dem kalle.Mannen sliter hele da'n med å lempe kull i land,mens hans kone holder rent i Basarhallen.
Hun bruker såpe, kost og klut, og hun arbeider så truttthi hos henne hadde fliden dype røtter.Men så kom en elegant, kavaler engang i blant,som var så snill og hjelpsom med å bære bøtter.
Ja jeg synes jeg ser'n, denne negerportierenhan var som en pussa kakkelovn på kroppen.Med en tanngard hvit som sne og en meget fin livréog med vakre sorte krøller opp på toppen.
Nå på våren det led ut, ble med skuringa det slutthun gikk hjemme da og stelte kun for hygga.Men en dag ut i april kom der bud til mann med il,at nu måtte han se å spore hjem fra brygga.
Han ble både kald og bleik, mens av redsel høyt han skreik:ja han mistet på det nærmeste forstanden.Da der i hans faderarm ble plassert en liten varmlubben unge som var svart som selve fanden.
Konen tenkte straks hun så dette sort og hvitt tablåat hun måtte si noe for å unngå finter.Syns du detta var så rart, at den vesle er blitt svartslik som du har sjaua kull i hele vinter.


== Referanser ==
Snorre Torfinnsson

Snorre Torfinnsson (norrønt og islandsk: Snorri Þorfinnsson, sjeldnere: Snorri Karlsefnisson) (født mellom 1004 og 1013, død 1090) var sønn av oppdagerne Torfinn Karlsevne og Gudrid Torbjørnsdatter. Han regnes for å være den første etniske europeer som er født i Amerika, og han var en viktig pådriver for å innføre kristendommen på Island.


== Familie ==
Fødselsdatoen til Snorre Torfinnsson er usikker. Fødselstall som 1005, 1009, og 1012 har vært lansert, men alle er enige om at han var født mellom 1005 og 1013. Etter Grønlendingenes saga var Snorre tre år da familien forlot Vinland på grunn av problemer med de innfødte, skrælingene. Familien drog da tilbake til Glaumbær på Island.
Snorre Torfinnsson fikk to barn; datteren Hallfrid og sønnen Torgeir. Hallfrid ble mor til Torlak Runolfsson, biskopen i Skálholt på Island. En av etterkommerne til Snorres bror Torbjørn, Bjørn Gilsson, ble biskop på Hólar. Torgeir var far til Yngvild, som var mor til Brand Sæmundarsson, biskop på Hólar.


== Kristendommen innføres på Island ==
I tekster fra 1200-tallet, rundt 200 år senere, står det at Snorre Torfinnsson og Snorre Torgrimsson var pådrivere for kristningen av Island. Etter Grønlendingenes saga bygde Snorre den første kirke på Glaumbær. Blant hans etterkommere finner vi flere islandske biskoper.


== Arven ==
Siden Snorre Torfinnsson ble født på Vinland, (Newfoundland), regnes han for den første europeeren som ble født i Nord-Amerika. Det gikk omkring 560 år før den neste etniske europeeren ble født, Martín de Argüelles, som ble født av spanske innvandrere i St. Augustine i Florida.
I 2002 oppdaget amerikanske arkeologer restene etter et tusen år gammelt langhus på Islands nordkyst. Man tror det var Snorre Torfinnssons gårdsbruk. Langhuset ble funnet nær Glaumbær folkemuseum, utenfor landsbyen Saudarkrokur.


== Familietre ==


== Eksterne lenker ==
Biografier i Dictionary of Canadian Biography Online
Bestemors stue

«Bestemors stue» er en skillingsvise som også kalles for «Hjem, hjem mitt kjære hjem». Den synges på melodien til «Titanics undergang».


== Teksten ==
Jeg ser en liten stue med hvite vindu påen koselig veranda og fine ruter små,vår kjære mormor levde der sine beste årog mamma sprang og lekte der i sin barndoms vår.
En hage rundt om huset med frukt og blomsterflor,den plantet de blant stener og lyng og karrig jord.Og opp av brønnen dro de det klare friske vannså hadde de ved veien et stort potetesland.
I hagen står en smie den bygget mormors bror,når far kom hjem fra skogen han lappet barnas skog.En åttigårig mormor på rokken flittig spantså sterke sko og klær du i handelen neppe fant.
I ovnen spraket varmen og ga sitt varme skinnog kaffekjelen ser du så snart du kommer inn.Men vil den koke over den fart på mormor får,og snart så byr hun oss på en deilig kaffetår.
Vi lærte elske henne hun var en yndig sjel,bestandig i det stille hun gjorde godt og vel,hun brukte aldri knurre men tjente tro med flid,og kom en stakkars husvill ham ga hun straks en bit.
Septembersolen synker så klart i vesterled,og gulnet løv det faller så tett til jorden ned.Da kom et sorgens budskap vår mormor er gått bort,og hjertene de sørger: Det tomrom ble så stort.Kor: Hjem hjem mitt kjære hjem,der lykkens solskinn lyste i mormors gamle hjem.


== Kilder ==
«Gode gamle viser frem fra glemselen», Per Johan Skjærstad, Gyldendal 1982
Gjengangeren (vise)

«Gjengangeren» er en skillingsvise som skal ha sitt opphav fra Sørlandet, og skal være skrevet i Arendal rundt 1810, forteller Per Johan Skjærstad i boken «Gode gamle viser frem fra glemselen».


== Teksten ==
Bak klippen ved den nøgne strand sto mannen nattens guddom opp,og spredte lys på havets rand og lys på ranke treets topp.
Maria da sin hvile nøt og nevnte Aksels skjønne navnså lyst en kjærlig stemme lød, La Aksel hvile i din favn.
Hun reiser seg med engstet sinn men sank så atter ned igjen.Med dødens blekhet på sitt kinn hun så sin evig elskede venn.
Maria føl min kolde barm den banker ikke mer for degnu hviler jeg i havets arm Maria gråt ei mer for meg.
I tvende døgn meg stormen drev som viden skum på havet ommin tro på gud meg aldri svek men ingen ingen redning kom.
Og da jeg sank i havet ned mitt matte hjerte slo for degforbi er stormen jeg er fri Maria gråt ei mer for meg.
O pike stans din dype sorg vi samles hist i paradis,da leker vi i engleborg der er vi trygge for forlis.
Da hanen gol bort skyggen fór ei mere Aksel viste seg.Vi minnes dog han siste ord, Maria gråt ei mer for meg.


== Eksterne lenker ==
Gode gamle viser frem fra glemselen. Oslo: Gyldendal. 1982. ISBN 8205140693.
Brødsmuler

Brødsmuler (engelsk: breadcrumbs) er en navigasjonshjelp brukt i brukergrensesnitt. Det gir brukere en mulighet til å holde styr på sin plassering i et program eller i dokumenter. Uttrykket kommer fra sporene av brødsmuler som Hans og Grete la igjen etter seg i det populære eventyret.


== Kilder ==
Levene, Mark (2006). An Introduction to Search Engines and Web Navigation. Wiley. s. 221. ISBN 978-0470526842.
Christopher Prescott

Christopher Prescott (født i 1957) er en norsk arkeolog. Han tok doktorgrad ved Universitetet i Bergen i 1993, og har deltatt i flere store utgravningsprosjekter. Fra 1992 til 1996 var han ansatt ved Universitetet i Bergen, deretter som professor ved IAKH, Universitetet i Oslo. Han har også vært prodekan ved det humanistiske fakultet. Prescott har hovedsakelig forsket innenfor yngre steinalder og bronsealder. Han har også markert seg i kampen mot uetisk handel med kulturminner på verdensbasis.
I 2015 overtok han efter Turid Karlsen Seim som  bestyrer ved Det norske institutt i Roma.


== Bibliografi ==
Håkon Glørstad og Christopher Prescott (red.): Neolithisation as if history mattered: processes of Neolithisation in North-Western Europe, Lindome: Bricoleur Press, 2009
Konstantinos Chilidis, Julie Lund og Christopher Prescott (red.): Facets of archeology: essays in honour of Lotte Hedeager on her 60th birthday, Oslo: Unipub, 2008
Christopher Prescott (red.): Kjønnsideologi og kosmografi i den østnorske bronsealder, Oslo: Unipub, 2006
Christopher Prescott (red.): Myter og religion i bronsealderen: studier med utgangspunkt i helleristninger, graver og depoter i Sør-Norge og Bohuslän, Oslo: Unipub, 2006
Christopher Prescott: From Stone Age to Iron Age: a study from Sogn, western Norway, Oxford: Tempus reparatum/Hadrian Books, 1995


== Eksterne lenker ==
(no) Publikasjoner av Christopher Prescott i forskningsdokumentasjonssystemet CRIStin
(no) Publikasjoner av Christopher Prescott i BIBSYS
Klatring (tidsskrift)

Klatring er et norsk tidsskrift for klatring og bratt friluftsliv. Klatring er skrevet av klatrere, for klatrere, og formidler det som rører seg innen det skandinaviske klatremiljøet.
Magasinet ble grunnlagt i 1975 av Tindegruppa ved NTH i Trondheim, under navnet Norklatt. Bladet skiftet navn til Norsk Klatring i 1994, og videre til sin nåværende form og tittel i 2003.
Klatring eies siden 2008 av Fri Flyt AS, og utkommer med 6 nummer i året. Redaktør siden 2005 er Dag E. Hagen.
Fri Flyt AS gir i tillegg til Klatring ut magasinene Fri Flyt, Terrengsykkel, UTE, Playboard og Landevei.


== Opplag ==
Bekreftede netto opplagstall fra Mediebedriftenes Landsforening:
2011: 4 205
2012: 4 367
2013: 3 682
2014: 3 224
2015: 3 275
2016: 3 237


== Referanser ==


== Eksterne lenker ==
Klatrings nettside
Stephen Hunt

Stephen Patrick Hunt (født 1. august 1981 i Portlaoise) er en irsk tidligere fotballspiller som blant annet spilte for Wolverhampton Wanderers FC i Premier League. 
Han kom til Wolverhampton fra Hull City i juni 2010. Han ble toppscorer i Hull City med 6 mål.


== Eksterne lenker ==
(en) Stephen Hunt – FIFA 
(en) Stephen Hunt – UEFA 
(en) Stephen Hunt – Transfermarkt 
(en) Stephen Hunt – national-football-teams.com 
(en) Stephen Hunt – WorldFootball.net 
(en) Stephen Hunt – Soccerbase.com 
(en) Stephen Hunt – FootballDatabase.eu 
(de) Stephen Hunt – fussballdaten.de 
(en) Stephen Hunt – Soccerway 
(en) Stephen Hunt – EU-Football.info
Haruto Kobayashi

Haruto Kobayashi (født 1937) er en japansk landskapsarkitekt. Han er sjef for Tokyo Landscape Architects, Inc. 
Kobayashi har designet Japanhagen i Botanisk hage i Bergen. Han har tidligere designet japanske hager i Storbritannia, Tyskland, Sør-Afrika og USA. Kobayashi mottok en høy utmerkelse fra den japanske keiseren i 2007.


== Referanser ==


== Kilder ==
Japanhagbrosjyre fra Botanisk hage i Bergen
Svømming under EM i svømmesport 2010 – 50 meter butterfly menn

Øvelsen 50 meter butterfly menn ved EM i svømming 2010 på langbane fant sted 9. og 10. august i Budapest, Ungarn.


== Finale ==


== Eksterne lenker ==
Finalesresultater